Noodlottige M1-ongeluk neem skokwending | Maroela Media
Die ongeluk op die M1 (Foto: Netcare911)
Kapers was Sondagoggend vroeg betrokke by die noodlottige ongeluk wat in die vroeë oggendure nagenoeg vier mense dood en twee kritiek gelaat het.
Maroela Media het vroeër berig die M1 noordelike én suidelike bane is kort ná 01:00 Saterdag gesluit weens dié ongeluk.
Chris Botha, Netcare911-woordvoerder, het gesê drie voertuie was eers in 'n botsing betrokke, voor twee ander voertuie oomblikke later ook in 'n botsing betrokke was.
Hy sê die toneel was nog nie skoon ná die eerste ongeluk nie, toe 'n vragmotor teen 'n hoë spoed in 'n afleweringsvoertuig vasry.
Die polisie het egter intussen bevestig twee kapers was die oorsaak van die eerste ongeluk op dié pad.
Kapt. Mavela Masondo, woordvoerder van die polisie, sê die polisie wou Sondagoggend vroeg 'n "verdagte motor" van die pad af trek, voordat die man agter die stuurwiel teen aankomende verkeer weggejaag en die eerste ongeluk veroorsaak het.
"'n Ondersoek toon dat die motor wat deur die verdagtes bestuur is, in Katlehong gekaap is," sê Masondo. "Die twee kapers het na 'n stilstaande wit Volkswagen Polo geloop waarin 'n man en vrou gesit het. Hulle het die vrou doodgeskiet en toe op die man ook geskiet. Die man kon daarin slaag om weg te kom. Die kapers het toe met die motor weggejaag, en dis tóé dat die polisie hulle wou aftrek."
Die kapers tel onder twee van die oorledenes.
Die polisie ondersoek 'n saak van strafbare manslag, die besit van 'n gekaapte voertuig asook roekelose en nalatige bestuur.
Gretha Wiid reageer ná mediastorm
Sien die Regering nou wat doen misdaad aan hierdie land?!!!!
Geen moord word ondersoek nie? Die vrou wat koelbloedig doodgeskiet is tel dis gladnie teen die kapers nie?